eBook Vori. Hoti si asasini. Supermafia rusa - Mark Galeotti
Atunci cand vine vorba despre lumea infractorilor rusi, de la hotii marunti la crima organizata, expertul in domeniu este Mark Galeotti. Familiarizat cu istoria, dar si cu problemele contemporane ale Rusiei, autorul lucrarii de fata este consultant pentru diverse guverne si structuri de politie din intreaga lume. Pentru ca mafia rusa este prezenta pe toate continentele! Exceptional analist si narator, Mark Galeotti ne infatiseaza, cu o rigoare aproape didactica, istoria vori v zakone (''lumea hotilor''), un grup care a supravietuit pentru ca a stiut sa se adapteze la schimbarile politico-istorice: de la tarism la stalinism, de la Al Doilea Razboi Mondial la Razboiul din Afganistan, ajungand pana in zilele noastre. Cititorul va fi aruncat cu brutalitate in mijlocul mafiei ruse. O va insoti in cartierele sarace si rau-famate, dar si pe marile bulevarde ale oraselor din Rusia tarista, Uniunea Sovietica sau Rusia contemporana. Bineinteles, ii va cunoaste pe hoti si in spatele gratiilor, in temutul gulag. Va afla, cu surprindere poate, ca hotii si asasinii au un cod al lor. Mentalitatea, comportamentul, loviturile, ierarhia, tatuajele, poreclele - toate acestea si multe altele sunt parte a unei culturi specifice lumii interlope ruse, pe care Mark Galeotti a reusit s-o descifreze in urma a doua decenii de documentare, in biblioteci si arhive, dar si direct, pe teren, in discutii si interviuri. Asadar, ce se intelege prin onoare in randurile mafiei ruse? Care au fost retelele acesteia si cum s-au infiltrat in viata politica? Este mafia rusa un pericol pentru lumea in care traim? Va lasam sa decideti singuri...